钦定古今图书集成/明伦汇编/氏族典/第540卷 > 《廖用贤尚友录》 > 翟汝文
## 钦定古今图书集成/明伦汇编/氏族典/第540卷 > 《廖用贤尚友录》 > 翟汝文

按《宋史翟汝文传》：“汝文字公巽，润州丹阳人。登进士
第，以亲老不调者十年。擢议礼局编修官。召对，徽宗
嘉之，除秘书郎，迁起居郎。皇太子就傅，命汝文劝讲，
除中书舍人，出知襄州，移知济州，复知唐州，召拜中
书舍人。外制典雅，一时称之。出守宣州，召为吏部侍
郎，出知庐州，徙密州。钦宗即位，召为翰林学士，改显”
谟阁学士、知越州兼浙东安抚使。绍兴元年，召为翰
林学士兼侍讲，除参知政事、同提举修政局。时秦桧
相，怒，劾汝文专擅，罢去以卒。先是，汝文在密，桧为郡
文学，汝文荐其才，故桧引用之。然汝文性刚，不为桧
屈，对案相诟，至目桧为浊气。汝文风度翘楚，好古博
雅，精于篆籀，有文集行于世。